cyanic-selkie/wikianc huggingface dataset:
Ερυθρός νάνος
Κατοικησιμότητα
Παρά τη χρονική άνεση για βιολογική εξέλιξη, υπάρχουν παράγοντες που καθιστούν την πλανητική κατοικησιμότητα δύσκολη πάνω σε πλανήτες γύρω από έναν ερυθρό νάνο. Λόγω της πολύ χαμηλότερης θερμότητας που εκπέμπουν οι ερυθροί νάνοι, για να μην είναι κατεψυγμένοι οι πλανήτες αυτοί, θα πρέπει να περιφέρονται τόσο κοντά στον κεντρικό αστέρα, ώστε εξαιτίας των ισχυρότερων παλιρροϊκών δυνάμεων, πιθανώς να εξαναγκαστούν τελικώς σε παλιρροϊκό κλείδωμα (tidal locking) ή σύγχρονη περιστροφή, δηλαδή η μία τους πλευρά θα είναι στραμμένη μόνιμα προς τον αστέρα, ενώ η άλλη θα έχει αιώνια νύχτα. Αυτό θα δημιουργούσε ακατάλληλες για επιβίωση θερμοκρασίες σε αμφότερες τις πλευρές - ημισφαίρια του πλανήτη και μόνο στην οριακή δακτυλιοειδή ζώνη ανάμεσά τους (στον μεταβατικό δακτύλιο όπου ο αστέρας θα φαινόταν σταθερά μόλις λίγο πάνω από τον ορίζοντα) θα μπορούσε η ζωή να αναπτυχθεί, πράγμα με περιορισμένες πιθανότητες. Βεβαίως μία πολύ πυκνή ατμόσφαιρα ή ένας πλανητικός ωκεανός με ισχυρά ρεύματα σε μεγάλο βάθος θα μπορούσε να ισοκατανείμει περισσότερο ομοιόμορφα τη θερμότητα σε όλο τον πλανήτη. Επίσης, ακόμα και αν ένας τέτοιος πλανήτης κατέληγε τελικώς σε σύγχρονη περιστροφή, ωστόσο θα μπορούσε να εμφανιστεί και να επιβιώσει ευκολότερα ζωή σε έναν μεγάλο δορυφόρο ενός τέτοιου πλανήτη, διότι ακόμα και αν κατέληγε σε παλιρροϊκό κλείδωμα στον πλανήτη του, δεν θα ήταν παλιρροϊκά κλειδωμένος και στον αστέρα του, έχοντας έτσι έναν κύκλο ημέρας - νύχτας.
Μία άλλη πιθανή δυσκολία είναι ότι οι ερυθροί νάνοι εκπέμπουν την περισσότερη ενέργειά τους ως υπέρυθρο φως, ενώ τα (γήινα τουλάχιστον) φυτά χρησιμοποιούν περισσότερο το ορατό φως, καθώς τα φωτόνια του υπερύθρου φέρουν πολύ μικρή ενέργεια το καθένα ώστε να χρησιμεύσουν στη φωτοσύνθεση.
Αλλά το σοβαρότερο ίσως πρόβλημα είναι η αστάθεια των ερυθρών νάνων: τα ισχυρά μαγνητικά πεδία που προαναφέρθηκαν καλύπτουν συχνά τις επιφάνειές τους με τεράστιες αστρικές κηλίδες, που αυξομειώνουν την ένταση του φωτός κατά 30 ως 40% μέσα σε λίγους μήνες, ενώ άλλοτε πάλι κάποιοι ερυθροί νάνοι γνωστοί ως αστέρες εκλάμψεων μπορούν να εκπέμψουν γιγάντιες εκλάμψεις που διπλασιάζουν τη λαμπρότητά τους μέσα σε λίγα λεπτά και διαρκούν μία ώρα. Αυτή η μεταβλητότητα μπορεί να καταστήσει τη ζωή, τουλάχιστον στην επιφάνεια του πλανήτη, πολύ δυσκολότερη απ' ό,τι στη Γη.
Ωστόσο, έχει υπολογιστεί ότι η περίοδος των βίαιων εκλάμψεων καταλαμβάνει μόνο ένα μικρό μέρος της διάρκειας ζωής των ερυθρών νάνων και συγκεκριμένα μόνο τα πρώτα 1,2 δισεκατομμύρια χρόνια από τη δημιουργία τους. Επομένως, αν ένας πλανήτης σχηματιστεί σχετικά μακριά από τον ερυθρό νάνο, όσο χρειάζεται για να αποφύγει την σύγχρονη περιστροφή και μεταγενέστερα μετακινηθεί προς την θερμότερη ζώνη, μετά την λήξη της βίαιης αυτής περιόδου, θα υπήρχαν ρεαλιστικές πιθανότητες εμφάνισης ζωής.
Επιπλέον, η ζωή θα μπορούσε να επιβιώσει μέσα σε ωκεανούς, κατά την αρχική αυτή βίαιη περίοδο, υπό τον όρο ότι ο πλανήτης θα κατάφερνε να διατηρήσει μία επαρκή ατμόσφαιρα, ώστε να συντηρεί υγρούς ωκεανούς.
Πηγές
Κατηγορία:Είδη αστέρων
Ποδηλασία στην Ολυμπιάδα 1906
Στους μεσοολυμπιακούς του 1906 στην Αθήνα διεξήχθησαν έξι αγωνίσματα ποδηλασίας. Τρία σε δημόσιο δρόμο και τρία στο ποδηλατοδρόμιο του Φαλήρου, το σημερινό Στάδιο Καραϊσκάκη.
Μετάλλια ανά χώρα
Κατηγορία:Ολυμπιάδα 1906 Κατηγορία:Ποδηλασία στους Ολυμπιακούς Αγώνες Ολυμπιάδα 1906
Υδροξυαιθανάλη
Η υδροξυαιθανάλη ή γλυκολαλδεΰδη ή υδροξυακεταλδεΰδη (αγγλικά: hydroxyethanal) είναι οργανική χημική ένωση, που περιέχει άνθρακα, οξυγόνο και υδρογόνο, με μοριακό τύπο C<sub href="υδρογόνο">2 H<sub href="οξυγόνο">4 O2, αν και συχνά γράφεται πιο αναλυτικά ως HOCH2CHO. Είναι η απλούστερη δυνατή υδροξυαλδεΰδη. Είναι πολύ δραστική ένωση που έχει βρεθεί στη βιόσφαιρα της Γης, αλλά και στο διαστρικό ενδιάμεσο.
Η χημικά καθαρή υδροξυαιθανάλη, στις κανονικές συνθήκες περιβάλλοντος είναι ένα λευκό στερεό.
Έχει προταθεί να θεωρηθεί ότι είναι η μοναδική διόζη, δηλαδή να θεωρηθεί το απλούστερο μέλος των σακχάρων, τα περισσότερα από τα οποία είναι υδροξυαλδεΰδες (αλδόζες) ή υδροξυκετόνες (κετόζες), αλλά αυτό δεν είναι (προς το παρόν) καθολικά αποδεκτό, και επομένως (επί του παρόντος τουλάχιστον) κατατάσσεται στους «τυπικούς» υδατάνθράκες (δηλαδή στις ενώσεις που έχουν την αναλογία ατόμων υδρογόνου - οξυγόνου 2:1, που έχει και το νερό, αλλά χωρίς να είναι πραγματικά σάκχαρα).
Ισομέρεια
Με βάση το χημικό της τύπο, C2H4O2, έχει τα ακόλουθα εννέα (9) ισομερή θέσης:
Διαστημική παρουσία
Η υδροξυαιθανάλη ταυτοποιήθηκε σε αέρια και σκόνη γύρω από το κέντρο του Γαλαξία μας, σε μια περιοχή σχηματισμού αστέρων, σε απόσταση 26.000 έτη φωτός από τη Γη , και γύρω από το «νεογέννητο» διπλό άστρο IRAS 16293-2422, 400 έτη φωτός από τη Γη. . Η παρατήρηση του φάσματος της υδροξυαιθανάλης 60 AU από το IRAS 16293-2422 προτείνει ότι σύνθετα οργανικά μόρια μπορούν να σχηματιστούν σε αστρικά συστήματα πριν από το σχηματισμό των πλανητών, φθάνοντας τελικά στους νέους πλανήτες νωρίς στο σχηματισμό τους.
Δομή
Η υδροξυαιθανάλη που περιγράφηκε παραπάνω από τον ημισυντακτικό της τύπο στην πραγματικότητα υπάρχει μόνο όταν η ένωση βρίσκεται στην αέρια κατάσταση. Στη στερεή κατάσταση και στην υγρή κατάσταση, μετά από τήξη της στερεάς, υπάρχει σε διμερή μορφή. Σε υδατικό διάλυμα, η υδροξυαιθανάλη σχηματίζει μια χημική ισορροπία ανάμεσα σε τέσσερα (4) τουλάχιστον χημικά είδη, τα οποία έχουν τις ακόλουθες συστημικές ονομασίες: Είναι η μόνη πιθανή διόζη, δηλαδή μονοσακχαρίτης δύο (2) ατόμων άνθρακα, παρόλο που μια διόζη δεν είναι καθαρά ένα σάκχαρο. Παρόλο που δεν είναι πραγματικό σάκχαρο, είναι η απλούστερη ένωση που είναι συγγενική με τα σάκχαρα.
Σχηματισμός στην Προβιοτική Γη
Η υδροξυαιθανάλη συχνά εμπλέκεται σε θεωρίες αβιογένεσης. Εργαστηριακά, μπορεί να μετατραπεί σε αμινοξέα ]] και σε διπεπτίδια ]] που μπορεί να είχαν λάβει μέρος στο σχηματισμό σύνθετων σακχάρων. Για παράδειγμα, το διπεπτίδιο L-βαλυλ-L-βαλίνη (μπορεί να) χρησιμοποιήθηκε ως καταλύτης για την παραγωγή τετροζών από υδροξυαιθανάλη. Θεωρητικοί υπολογισμοί έχουν επιπρόσθετα δείξει ότι είναι σκόπιμη η χρήση διπεπτιδίων, για την καταλυτική σύνθεση πεντοζών. Αυτός ο σχηματισμός δείχθηκε ότι εἰναι στερεοειδικός για την καταλυτική σύνθεση D-ριβόζης, που είναι το μόνο φυσικά ιστάμενο εναντιομερές της ριβόζης. Από τον καιρό, μάλιστα, που η υδροξυαιθανάλη ανιχνεύθηκε στο διάστημα, αναπτύχθηκαν πολλές θεωρίες σχετικές με διάφορες χημικές οδούς που εξηγούν θεωρητικά το σχηματισμό της στα αστρικά συστήματα.
Βρέθηκε ότι η επίδραση υπεριώδους ακτινοβολίας σε στερεά μείγματα μεθανόλης και μονοξείδιου του άνθρακα αποδίδει διάφορες οργανικές ενώσεις, όπως η υδροξυαιθανάλη και ο μεθανικός μεθυλεστέρας, που αποτελεί το πιο άφθονο ισομερές της υδροξυαιθανάλης. Η σχετική αφθονία των προϊόντων αυτών διαφωνεί ελαφρά με τις παρατηρούμενες τιμές γύρω από το «νεογέννητο» διπλό άστρο IRAS 16293-2422, 400 έτη φωτός από τη Γη, αλλά αυτό μπορεί να δικαιολογηθεί με αλλαγές στην επικρατούσα θερμοκρασία. Η σύνθεση 1,2-αιθανοδιόλης και υδροξυαιθανάλης χρειάζονται θερμοκρασίες πάνω από 30 K.
Παραγωγή
Η υδροξυαιθανάλη είναι η δεύτερη πιο άφθονη χημική ένωση που σχηματίζεται όταν παράγεται έλαιο πυρόλυσης (μέχρι και 10%, κατά βάρος).
Με διμερισμό μεθανάλης
Η υδροξυαιθανάλη είναι ένα ενδιάμεσο της λεγόμενης αντίδρασης φορμόζης, κατά την οποία παράγονται σάκχαρα με πρώτη ύλη τη μεθανάλη (αλδολική συμπύκνωση) :
Με μερική οξείδωση 1,2-αιθανοδιόλης
Με μερική οξείδωση 1,2-αιθανοδιόλης, με σχετικά ήπια οξειδωτικά μέσα, όπως το τριοξείδιο του χρωμίου :
Με μερική αναγωγή αιθανοδιάλης
Με μερική αναγωγή αιθανοδιάλης παράγεται υδροξυαιθανάλη :
Με έμμεση μερική αναγωγή υδροξυαιθανικού οξέος
2. Το υδροξυαιθανοϋλοχλωρίδιο ανάγεται καταλυτικά άμεσα προς υδροξυαιθανάλη:
Διυδροξυλίωση αιθινίου
1. Επίδραση αραιού διαλύματος υπερμαγγανικού καλίου (KMnO4). Π.χ.: 2. Επίδραση καρβονικού οξέος και υπεροξείδιου του υδρογόνου:
Αναγωγή προς 1,2-αιθανοδιόλη
Μπορεί να αναχθεί προς 1,2-αιθανοδιόλη με τις ακόλουθες μεθόδους
1. Με λιθιοαργιλιοϋδρίδιο (LiAlH4):
2. Με καταλυτική υδρογόνωση:
Αναγωγή προς αιθανόλη
Μπορεί να αναχθεί προς αιθανόλη με την μεθόδο Wolff-Kishner
Οξείδωση προς αιθανοδιικό οξύ
Μπορεί να οξειδωθεί προς αιθανοδιικό οξύ, με αραιό υπερμαγγανικό κάλιο ;
Μερική οξείδωση προς υδροξυαιθανικό οξύ
Μπορεί να οξειδωθεί προς υδροξυαιθανικό οξύ ;
1. Με τριοξείδιο του χρωμίου:
3. Με αντιδραστήριο Tollens (αμμωνιακό διάλυμα νιτρικού αργύρου):
Προσθήκη ύδατος
Με προσθήκη ύδατος σε υδροξυαιθανάλη παράγεται, σε χημική ισορροπία, η μη απομονώσιμη ασταθής 1,1,2-αιθανοτριόλη :
Αντιδράσεις με αζωτούχες ενώσεις
Αντιδρά με αρκετά είδη αζωτούχων ενώσεων του γενικού τύπου NH2A, όπου το A μπορεί να είναι υδρογόνο, αλκύλιο, υδροξύλιο, αμινοξάδα και διάφορα άλλα. Με βάση το γενικό τύπο η γενική αντίδραση είναι η ακόλουθη :
1. Με αμμωνία παράγεται 2-ιμιναιθανόλη. Προκύπτει από την παραπάνω γενική με A = H:
2. Με πρωτοταγείς αμίνες (RNH2) παράγεται Ν-αλκυλο-2-ιμιναιθανόλη. Προκύπτει από την παραπάνω γενική με A = R:
3. Με υδροξυλαμίνη παράγεται 2-(υδροξυλιμιν)αιθανόλη. Προκύπτει από την παραπάνω γενική με A = OH:
4. Με υδραζίνη παράγεται αρχικά 2-υδραζαιθανόλη και με περίσσεια μεθανάλης δι(2-υδροξυλαιθυλιδεν)αζίνη. Προκύπτει από την παραπάνω γενική με A = NH2:
5. Με φαινυλυδραζίνη παράγεαι 2-(φαινυλυδραζ)αιθανόλη. Προκύπτει από την παραπάνω γενική με A = NHPh:
6. Με υδραζινομεθαναμίδιο παράγεται ((2-υδροξυλαιθυλιδεν)υδραζο)μεθαναμίνη. Προκύπτει από την παραπάνω γενική με A = NHCONH2:
Συμπύκνωση με δευτεροταγείς αμίνες
Με επίδραση δευτεροταγούς αμίνης (RNHR') παράγεται 2-(αλκυλιμινο)αιθανόλη :
Αλδολική συμπύκνωση
Με επίδραση βάσης έχουμε τη λεγόμενη αλδολική συμπύκνωση, η οποία όταν γίνεται με τον εαυτό της, παράγεται 2,3,4-τριυδροξυβουτανάλη :
Συμπύκνωση με «ενεργές» μεθυλενομάδες
Με την επίδραση «ενεργών» μεθυλενομάδων, δηλαδή ενώσεων του γενικού τύπου XCH2Y, όπου X,Y ηλεκτραρνητικές ομάδες όπως π.χ. κυανομάδα (CN), καρβαλκοξυομάδα (COOR), έχουμε την αντίδραση Knoevenagel :
Επίδραση φωσφοροϋλιδίων
Με επίδραση φωσφοροϋλιδίων [Ph3P+C-(R)R'] έχουμε τη λεγόμενη αντίδραση Wittig, με την οποία παράγεται 3,3-διαλκυλο-2-προπεν-1-όλη :
Προσθήκη διαφόρων πυρηνόφιλων αντιδραστηρίων
Είναι δυνατή η προσθήκη διαφόρων πυρηνόφιλων αντιδραστηρίων στο διπλό δεσμό C=Ο που περιέχει η υδροξυαιθανάλη. Π.χ.: :
1. Με προσθήκη υδροκυανίου παράγεται αρχικά 2,3-διυδροξυπροπανονιτρίλιο, από το οποίο με υδρόλυση μπορεί να παραχθεί 2,3-διυδροξυπροπανικό οξύ:
2. Με προσθήκη όξινου θειικού νατρίου παράγεται 1,2-διυδροξυαιθανοσουλφονικό οξύ:
3. Με προσθήκη αλκυλομαγνησιοαλογονιδίου (RMgX) παράγεται 2-αλκυλο-1,2-αιθανοδιόλη:
4. Με προσθήκη στο καρβονύλιο και υποκατάσταση του υδροξυλίου από πενταχλωριούχου φωσφόρου παράγεται 1,1,2-τριχλωραιθάνιο:
Επίδραση υδραζωτικού οξέος
Με επίδραση υδραζωτικού οξέος παράγεται υδροξυαιθανονιτρίλιο και υδροξυαιθαναμίδιο :
Προσθήκη αλκοολών
Με προσθήκη αλκοόλης (ROH) παράγεται αρχικά 1-αλκοξυ-1,2-αιθανοδιόλη και έπειτα, με περίσσεια αλκοόλης 2,2-διαλκοξυαιθανόλη :
Αντίδραση Stracker
Με επίδραση υδροκυανίου (HCN) και αμμωνίας (NH3) σε υδροξυαιθανάλη παράγεται αρχικά 2-αμινο-3-υδροξυπροπανονιτρίλιο και στη συνέχεια, με υδρόλυση, σερίνη :
Φωτοχημική προσθήκη σε αλκένια
Με επίδραση μεθανάλης σε αιθένιο σχηματίζεται φωτοχημικά υδροξυμεθυλοξετάνιο (Αντίδραση Paterno–Büchi) : 2-(1-υδροξυαιθυλ)οξετάνιο
Αλκοολικά άλατα
2. Αντίδραση με αμίδια μετάλλων ::
Διαμοριακή αφυδάτωση
Με διαμοριακή αφυδάτωση παράγεται 2-φορμυλομεθυλαιθανάλη :
Ενδομοριακή αφυδάτωση
Με ενδομοριακή αφυδάτωση παράγεται αιθενόνη :
Μεσιέ 93
Ιστορικό
Το Μεσιέ 93 ανακαλύφθηκε από τον ίδιο το Σαρλ Μεσιέ στις 20 Μαρτίου 1781.
Υδροξυαιθανάλη
Καρβοξυλικοί εστέρες
2. Εστεροποίηση με ανυδρίτη καρβοξυλικού οξέος :
Μεσιέ 93
Περιγραφή
Το Μεσιέ 93 έχει τριγωνικό σχήμα. Αποτελείται από τουλάχιστον 80 μέλη που εκτείνονται σε μία περιοχή 20 με 25 ετών φωτός στη δεδομένη απόσταση. Η ηλικία του σμήνους υπολογίζεται σε περίπου 100 εκατομμύρια έτη. Τα λαμπρότερα μέλη του σμήνους είναι μπλε γίγαντες τύπου Β9.
Υδροξυαιθανάλη
Καρβοξυλικοί εστέρες
3. Εστεροποίηση με ακυλαλογονίδιο :
Μεσιέ 93
Εξωτερικοί σύνδεσμοι
93 2447 Κατηγορία:Πρύμνη (αστερισμός)
Υδροξυαιθανάλη
Επίδραση καρβενίων
Παρεμβολή καρβενίων, π.χ. με μεθυλενίου σε υδροξυαιθανάλη παράγονται γαλακταλδεΰδη, μεθοξυαιθανάλη, υδροξυπροπανόνη και υδροξυμεθυλοξιράνιο : υδροξυμεθυλοξιράνιο
Βιοχημικός ρόλος
Η υδροξυαιθανάλη είναι ένα ενδιάμεσο της αντίδρασης σχηματισμού φορμόζης. Σχηματίζεται από πολλές πρόδρομες ουσίες, που περιλαμβάνουν το αμινοξύ γλυκίνη. Μπορεί να σχηματιστεί με δράση της κετολάσης (ένζυμο) σε 1,6-διφωσφοφρουκτόζη, σε μια εναλλακτική μεταβολική οδό της γλυκόλυσης. Η 1,6-διφωσφοφρουκτόζη μετατρέπεται σε πυροφωσφορική θειαμίνη, κατά διάρκεια της διακλάδωσης φωσφορικής πεντόζης.
Στον καταβολισμό πουρινών, η ξανθίνη πρώτα μετατρέπεται σε ουρικό οξύ, που μετατρέπεται σε 5-υδροξυϊσοουρικό οξύ, που αποκαρβοξυλιώνεται σε αλλαντοΐνη και αλλαντοϊκό οξύ. Μετά την υδρόλυση του πρώτου μορίου ουρίας, απομένει γλυκουρικό οξύ. Μετά την υδρόλυση και του δεύτερου μορίου ουρίας, απομένει υδροξυαιθανάλη. Δυο μόρια υδροξυαιθανάλης συμπυκνώνονται για να σχηματίσουν 4-φωσφερυθρόζη, που πηγαίνει (πίσω) στη διακλάδωση φωσφορικής γλυκόζης.
Αναφορές και σημειώσεις
Κατηγορία:Αλδεΰδες Κατηγορία:Τυπικοί υδατάνθρακες Κατηγορία:C2
Συνθήκη του Μάαστριχτ
Η Συνθήκη του Μάαστριχτ, επίσημα γνωστή ως Συνθήκη για την Ευρωπαϊκή Ένωση, θεωρείται η σημαντικότερη και ιστορικότερη συνθήκη της Ευρωπαϊκής ηπείρου και η δεύτερη ομοίως σε παγκόσμια κλίμακα μετά εκείνης της ίδρυσης του ΟΗΕ. Ιστορικά δεν υπήρξε ποτέ στην παγκόσμια ιστορία παρόμοια συνθήκη με τόσο πλούσιο οικονομικό, πολιτικό, κοινωνικό και πολιτισμικό περιεχόμενο, που να διατηρούσε ταυτόχρονα και το "ισότιμον" των συμμετεχόντων κρατών.
Η Συνθήκη του Μάαστριχτ, που έλαβε το όνομά της από την πόλη Μάαστριχτ στην οποία υπεγράφη στις 7 Φεβρουαρίου του 1992, αποτελεί την τρίτη κατά σειρά θεμελιώδη συνθήκη με την οποία ολοκληρώθηκε η Ευρωπαϊκή Ένωση ως σύγχρονος θεσμός, ύστερα από τη Συνθήκη της Ρώμης και την Ενιαία Ευρωπαϊκή Πράξη (1986). Βέβαια στην εξέλιξη αυτή του θεσμού αυτού υπήρξαν και πολλές άλλες επιμέρους συνθήκες, που, αν και μη θεμελιώδεις, συνέβαλαν ουσιαστικά στην πορεία και την εξέλιξη της ΕΕ.
Εκ μέρους της Ελλάδας υπεγράφη από τον Υπουργό Εξωτερικών Αντώνη Σαμαρά και τον Υπουργό Εθνικής Οικονομίας Ευθύμιο Χριστοδούλου.
Η Συνθήκη του Μάαστριχτ τροποποιήθηκε από μεταγενέστερες συνθήκες.
Ιστορικό εξέλιξης
thumb|Ευρωπαϊκή Ένωση 1957-2007
Γενικά περιεχόμενα
Η Συνθήκη του Μάαστριχτ στο σύνολό της περιλαμβάνει το Προοίμιο και 7 Τίτλους (λατιναριθμούμενους). Τα παραπάνω ακολουθούν 17 Πρωτόκολλα, τα περισσότερα από τα οποία προσαρτήθηκαν στη Συνθήκη περί ιδρύσεως της Ε.Κ., και 33 Δηλώσεις. Η εν λόγω διάρθρωση έγινε προκειμένου να παρέχεται η ευχέρεια, οσάκις απαιτηθούν αλλαγές, τροποποιήσεις κ.λπ., να μην παρασύρουν κάθε φορά και τη μετατροπή ολόκληρης της Συνθήκης.
Προϋποθέσεις υιοθέτησης του ευρώ
Κάθε χώρα που επιθυμούσε να υιοθετήσει το νέο νόμισμα έπρεπε να πληροί τα λεγόμενα «Κριτήρια Σύγκλισης» που προέβλεπε η Συνθήκη του Μάαστριχτ. Τα κριτήρια συμπεριλάμβαναν τέσσερις προϋποθέσεις:
Τα κριτήρια αυτά τέθηκαν με απώτερο σκοπό την ομαλή ενοποίηση-σύγκλιση των κρατών μελών. Πριν τη συνθήκη είναι λογικό η κάθε χώρα να είχε τη δική της ανεξάρτητη οικονομία, ανάλογα με το Ακαθάριστο Εθνικό Προϊόν (ΑΕΠ), το Μέσο Εισόδημα και το καταναλωτικό προφίλ. Έτσι κρίθηκε απαραίτητο να τεθούν ορισμένα κριτήρια τα οποία θα εξασφάλιζαν την ομοιογένεια των χωρών.
Επικύρωση της συνθήκης από τα κράτη μέλη
Η συνθήκη του Μάαστριχτ επικυρώθηκε στις περισσότερες χώρες της ΕΕ από τα κοινοβούλια των κρατών, με εξαίρεση την Ιρλανδία, τη Γαλλία και τη Δανία, στις οποίες η συνθήκη τέθηκε σε δημοψήφισμα. Στη Γαλλία η συνθήκη επικυρώθηκε με ποσοστό μόλις 51% έναντι 49% που τάχτηκε κατά. Στη Δανία η συνθήκη απορρίφθηκε. Ύστερα όμως από τη συμφωνία του Εδιμβούργου, η οποία εξαιρούσε τη Δανία από τέσσερα σημεία της συνθήκης του Μάαστριχτ, ακολούθησε νέο δημοψήφισμα το οποίο υπήρξε θετικό. Στην Ελλάδα η συνθήκη επικυρώθηκε από τη βουλή. Υπέρ της συνθήκης τάχτηκαν τα κόμματα ΠΑΣΟΚ, ΝΔ, Συνασπισμός και ΠΟΛΑΝ ενώ κατά της συνθήκης τάχθηκε μόνο το ΚΚΕ
Οι συνέπειες της Συνθήκης του Μάαστριχτ
Το Μάαστριχτ είχε τρεις σημαντικές συνέπειες. Η πρώτη ήταν η απρόβλεπτη ώθηση στο ΝΑΤΟ. Επειδή οι χώρες της ανατολικής Ευρώπης δεν πληρούσαν τους περιοριστικούς όρους της Συνθήκης, λόγω των ασθενικών οικονομιών τους ή των εύθραστων νομικών και χρηματοπιστωτικών οργανισμών τους, για να ενταχθούν άμεσα στην Ευρωπαϊκή Ένωση, ήλθε σαν αντιστάθμισμα η επέκταση της αμυντικής κοινότητας του ΝΑΤΟ προς ανατολάς με την ένταξη μιας ομάδας κρατών της Κεντρικής Ευρώπης. Η δεύτερη συνέπεια ήταν η συνειδητοποίηση των Ευρωπαίων καθώς προκλήθηκε έντονο ενδιαφέρον των Ευρωπαϊκών λαών «για τις μέχρι τότε αφανείς λειτουργίες της Ευρωπαϊκής Ένωσης και της ανώνυμης γραφειοκρατίας της». Παρά την έγκριση της Συνθήκης σε όλες τις χώρες, για πρώτη φορά ετέθη θέμα Ευρώπης στην εσωτερική πολιτική ατζέντα αρκετών χωρών. Τέλος, άνοιξε ο δρόμος της συνένωσης τουλάχιστον του δυτικού τμήματος της Ευρώπης. Οι χώρες που μέχρι τότε ανήκαν στην παλιά Ευρωπαϊκή Ζώνη Ελεύθερων Συναλλαγών (Σουηδία, Αυστρία, Φινλανδία) έκαναν αίτηση προσχώρησης αφού δεν περιορίζονταν από την δέσμευση της ουδετερότητάς τους.
Εξωτερικοί σύνδεσμοι
Μάαστριχτ
Κατάλογος εκκλησιών στην Αλβανία
Εκκλησίες
765 εκκλησίες και μοναστήρια καταστράφηκαν από τις κομμουνιστικές αρχές το 1967 όταν ο κρατικός αθεϊσμός εισήχθη για πρώτη φορά στη χώρα.
Παραπομπές
Κατηγορία:Εκκλησίες στην Αλβανία Κατηγορία:Ανατολικές Ορθόδοξες εκκλησίες στην Αλβανία
Πυροβολική
Η πυροβολική (gunnery) είναι η εφαρμοσμένη επιστήμη και κυρίως η τέχνη, η οποία ασχολείται με την επίλυση του προβλήματος βολής, τις εφαρμοζόμενες μεθόδους και διαδικασίες σκόπευσης, βολής πυροβολικού και γενικότερα με την εφαρμογή τεχνικών και διαδικασιών λειτουργίας, χρήσης και συντήρησης πυροβόλων όπλων και διαφόρων τύπων εκτοξευτήρων ρουκετών και κατευθυνόμενων βλημάτων.
Η πυροβολική έχει ως βασικό αντικείμενο μελέτης την πρακτική επίλυση του προβλήματος βολής για την επιτυχημένη προσβολή του επιθυμητού στόχου, με πυροβόλα όπλα, ρουκέτες, κατευθυνόμενα βλήματα, κτλ. Περιλαμβάνει τα εξής επιμέρους αντικείμενα:
Ανάλογα με το φορέα εκτόξευσης του όπλου και τη θέση του στόχου, τα όπλα πυροβολικού και εκτόξευσης ρουκετών/βλημάτων διακρίνονται σε :
Η πυροβολική στην Ελλάδα διδάσκεται σε σχολές πυροβολικού, αλλά αποτελεί και ιδιαίτερο μάθημα στις παραγωγικές σχολές Αξιωματικών των Ενόπλων Δυνάμεων, όπως στη Σχολή Ευελπίδων, Σχολή Ναυτικών Δοκίμων, Σχολή Ικάρων, αντίστοιχες σχολές Υπαξιωματικών, καθώς επίσης σε σχολές στρατευσίμων και επαγγελματιών πυροβολητών.
Πυρήνη
Στην Ελληνική μυθολογία η Πυρήνη ήταν μία νύμφη. Ήταν κόρη του Βασιλιά της Ισπανίας Βέβρυξ και ερωμένη του Ηρακλή. Όταν γέννησε ένα ερπετό τρομοκρατήθηκε τόσο που ξέφυγε προς το δάσος όπου και πέθανε. Ο Ηρακλής έφτιαξε τον τάφο της συγκεντρώνοντας βράχους και σχηματίζοντας έτσι τα Πυρηναία, τα οποία πήραν το όνομά τους από αυτήν. Η Πυρήνη ήταν επίσης η μητέρα του Κύκνου, τον οποίο συνέλαβε από τον Άρη.
Παραπομπές
Κατηγορία:Νύμφες της ελληνικής μυθολογίας Κατηγορία:Ισπανική μυθολογία
Pyrene (mythology)
Βιομηχανικό πάρκο
μικρογραφία|Μέρος του βιομηχανικού συγκροτήματος Δημοτικού Αεροδρομίου, [[Έντμοντον|Έντμοντον, Αλμπέρτα, Καναδάς]]Ένα βιομηχανικό πάρκο (επίσης γνωστό ως βιομηχανικό ακίνητο, ακίνητο συναλλαγών) είναι μια περιοχή που έχει προγραμματιστεί και οριστεί για το σκοπό της βιομηχανικής ανάπτυξης. Ένα βιομηχανικό πάρκο μπορεί να θεωρηθεί ως μια πιο "βαρέων βαρών" έκδοση του επιχειρηματικού πάρκου ή πάρκου γραφείων, το οποίο έχει γραφεία και ελαφριά βιομηχανία, και όχι βαριά βιομηχανία.
Οφέλη
Αυτή η ιδέα του ορισμού της γης μέσα από αυτό το είδος ζωνισμού βασίζεται σε διάφορες έννοιες:
Παραλλαγές
Ένα βιομηχανικό πάρκο που ειδικεύεται στην βιοτεχνολογία λέγεται βιοτεχνολογικό βιομηχανικό πάρκο. Μπορεί επίσης να είναι γνωστό ως βιοβιομηχανικό πάρκο ή οικοβιομηχανικό σύμπλεγμα.
Τα διαμερισμένα εργοστάσια υπάρχουν σε πόλεις όπως η Σιγκαπούρη και το Χονγκ Κονγκ, όπου η γη είναι σπάνια. Συνήθως, αυτά είναι παρόμοια με τα διαμερίσματα, αλλά είναι μεμονωμένες οικιακές βιομηχανίες αντ'αυτού.Τα διαμερισμένα εργοστάσια έχουν ανελκυστήρες φορτίου και δρόμους που εξυπηρετούν κάθε επίπεδο, παρέχοντας πρόσβαση σε κάθε μέρος του εργοστασίου.
Ο ΟΒΙΗΕ Βιετνάμ (Οργανισμός Βιομηχανικής Ανάπτυξης των Ηνωμένων Εθνών) έχει συντάξει μια λίστα με τα Βιομηχανικά Πάρκα στην Οικονομική Κοινότητα της ASEAN σε μια έκθεση με τίτλο "Οικονομικές Ζώνες στην ASEAN " που γράφτηκε από τον Αρνό Μορισσόν.
Παραπομπές
Κατηγορία:Βιομηχανία
Σμύρνη, η Καταστροφή μιας Κοσμοπολίτικης Πόλης, 1900-1922
Το Σμύρνη, η καταστροφή μιας κοσμοπολίτικης πόλης, 1900-1920, είναι ένα ιστορικό ντοκιμαντέρ του 2012, σε σκηνοθεσία της Μαρίας Ηλιού.
Παραγωγή
Το ντοκιμαντέρ, που είχε μεγάλη επιτυχία, φέρνει στο φως άγνωστο οπτικό αρχειακό υλικό για τη Σμύρνη των αρχών του 20ού αιώνα από αρχεία της Αμερικής και της Ευρώπης. Φέρνει συγχρόνως μια νέα ματιά στην ιστορία της πόλης κρατώντας αποστάσεις τόσο από εθνικιστικές αφηγήσεις όσο και από αφηγήσεις που ωραιοποιούν τις δραματικές στιγμές της καταστροφής της κοσμοπολίτικης πόλης. Επίσης συνδυάζει την ιστορία με προσωπικές αφηγήσεις από απογόνους της χριστιανικής, μουσουλμανικής και αρμένικης κοινότητας. Ιστορικός σύμβουλος του ντοκιμαντέρ είναι ο ιστορικός Αλέξανδρος Κιτροέφ. Μιλούν στο ντοκιμαντέρ: Ζιλ Μίλτον (συγγραφέας του βιβλίου Χαμένος Παράδεισος), Αλέξανδρος Κιτροέφ (Haverford College), Θάνος Βερέμης (Πανεπιστήμιο Αθηνών), Βικτωρία Σολομωνίδου (Fellow, Kings College, δεύτερη γενιά με καταγωγή από τη Σμύρνη), Βικτώρια Σολομωνίδου, Ελένη Μπαστέα (University of New Mexico, τρίτη γενιά με καταγωγή από τη Σμύρνη), Λειλά Νεϊζί (Sabanci University), Τζακ Ναλμπατιάν (γεννημένος στη Σμύρνη). Η παραγωγή είναι των μη κερδοσκοπικών οργανισμών Proteus NY Inc & Πρωτέας.
H προβολή του ντοκιμαντέρ ξεκίνησε στο Μουσείο Μπενάκη τον Ιανουάριο του 2012, όπου προβαλλόταν καθημερινά για τρεις μήνες, παράλληλα με μια φωτογραφική έκθεση σε επιμέλεια της Μαρίας Ηλιού. Επίσης κυκλοφόρησε φωτογραφικό λεύκωμα με τον ίδιο τίτλο και με την επιμέλεια των ίδιων συνεργατών. (Εκδόσεις Μουσείου Μπενάκη και Μίνωας).
Πυγμαλίων (ταινία)
Η ταινία Πυγμαλίων (αγγλ. Pygmalion) αποτελεί κινηματογραφική μεταφορά του ομώνυμου θεατρικού έργου του Τζωρτζ Μπέρναρντ Σω σε σκηνοθεσία Άντονι Άσκουιθ και Λέσλι Χάουαρντ. Πρωταγωνιστές της ταινίας είναι οι Λέσλι Χάουαρντ και Γουέντι Χίλερ, ενώ στη διασκευή του σεναρίου συμμετείχε και ο ίδιος ο Μπέρναρντ Σω. Η ταινία έλαβε θετικές κριτικές, αποτέλεσε μια από τις μεγαλύτερες εμπορικές επιτυχίες του 1938 (με προϋπολογισμό μόλις 87.000 λίρες ) και έλαβε τέσσερις υποψηφιότητες για βραβείο Όσκαρ μεταξύ των οποίων και για Όσκαρ Καλύτερης Ταινίας αποσπώντας τελικά το Όσκαρ Διασκευασμένου Σεναρίου.
Υπόθεση
Ένας διανοούμενος καθηγητής γλωσσολογίας, ο Χένρι Χίγκινς (Λέσλι Χάουαρντ), συναντάει την Ελάιζα Ντούλιτλ (Γουέντι Χίλερ) μια κοπέλα που πουλάει λουλούδια στους δρόμους και εντυπωσιάζεται από τον τρόπο ομιλίας της, ο οποίος μαρτυρά την κοινωνική της τάξη. Μετά τη συναντησή του αυτή, ο Χίγκινς βάζει στοίχημα με τον στρατηγό Πίκερινγκ ότι θα τα καταφέρει να διδάξει στην Ελάιζα να μιλάει σωστά αγγλικά, τόσο σωστά και καλά, ώστε να καταφέρει να ξεγελάσει την λονδρέζικη αριστοκρατία υποδυόμενη την γαλαζοαίματη. Κατά τη διάρκεια των μαθημάτων όμως ο Χίγκινς διαπιστώνει ότι η Ελάιζα ,παρά την ταπεινή της καταγωγή, είναι μια ξεχωριστή οντότητα με προσωπικές ιδέες.
Πληροφορίες παραγωγής
Ταινία βασισμένη στο ομώνυμο έργο του Ιρλανδού θεατρικού συγγραφέα Τζωρτζ Μπέρναρντ Σω. Ο Μπέρναρντ Σω έγραψε τον Πυγμαλίωνα το 1912, εμπνευσμένος από το αρχαίο ελληνικό μύθο του Πυγμαλίωνα, του Κύπριου βασιλιά που ερωτεύτηκε το άγαλμα (Γαλάτεια) που έφτιαξε. Στο έργο του Σω ο Άγγλος γλωσσολόγος Χίγκινς συναντά μια πλανόδια πωλήτρια λουλουδιών στους δρόμους του Λονδίνου κι όταν ακούει την Κόκνεϊ προφορά της, αποφασίζει να αποδείξει στο φίλο του Πίκερινγκ ότι μπορεί να την διδάξει να συμπεριφέρεται ως κυρία της καλής κοινωνίας. Όταν ο Χίγκινς τα καταφέρνει διαπιστώνει, ως άλλος Πυγμαλίων, ότι έχει ερωτευτεί το δημιούργημά του. Ο Τζωρτζ Μπέρναρντ Σω συμμετείχε στη συγγραφή του σεναρίου της μεταφοράς του δημιουργήματός του, ενώ είχε επίσης τον πρώτο λόγο όσον αφορά την παραγωγή της ταινίας.
Όλα ξεκίνησαν όταν ο Ούγγρος παραγωγός Γκάμπριελ Πασκάλ, αποφάσισε να μεταφέρει στη μεγάλη οθόνη μια σειρά θεατρικών έργων του Τζωρτζ Μπέρναρντ Σω και προσέγγισε το συγγραφέα με σκοπό να του ζητήσει την άδεια. Ο Μπέρναρντ Σω ήταν διστακτικός δεδομένης της κακής ποιότητας των προηγούμενων μεταφορών των θεατρικών του, αλλά ο Πασκάλ κατάφερε να τον πείσει υποσχόμενος στον Σω ότι θα του παραχωρούσε τον έλεγχο της παραγωγής. Το σενάριο του "Πυγμαλίωνα" από τους Σέσιλ Λιούις και Γ. Λίπσκομπ αφαιρούσε όλες τις σκηνές που εκτυλίσσονται εκτός θεατρικού πλαισίου και ο Μπέρναρντ Σω πρόσθεσε νέες σκηνές διαλόγου. Ο Ούγγρος κόμης Άριστιντ Κάρπαθι ήταν ένας χαρακτήρας που επινοήθηκε από το Σω (με πηγή έμπνευσης τον παραγωγό Πασκάλ) και προστέθηκε για πρώτη φορά στην κινηματογραφική μεταφορά του Πυγμαλίωνα. Στην αυθεντική έκδοση του έργου του Σω γινόταν μόνο αναφορά στο συγκεκριμένο πρόσωπο (στο Ωραία μου Κυρία, στο μιούζικαλ βασισμένο στον "Πυγμαλίωνα", ονομάζεται Ζόλταν Κάρπαθι). Παρά τη θέληση του Μπέρναρτ Σω, το σενάριο είχε ευτυχισμένο τέλος με την Ελάιζα να επιστρέφει στον Χίγκινς και να παρατάει τον Φρέντι. Παρόλα αυτά οι σεναριογράφοι διατήρησαν την αμφιλεγόμενη ατάκα της Ελάιζα Ντουλίτλ "Not Bloody Likely", καθιστώντας τον Πυγμαλίωνα την πρώτη αγγλική ταινία στην οποία υπήρξε η λέξη bloody. Στην αμερικάνικη έκδοση της ταινίας η αμφιλεγόμενη λέξη damn, η οποία χρησιμοποιείται συχνά από τον Χίγκινς αντικαταστάθηκε από τη λέξη counfounded. Αυτό ένα χρόνο πριν την κυκλοφορία του Όσα παίρνει ο άνεμος και του Frankly my dear, I don't give a damn του Ρετ Μπάτλερ.
Διανομή ρόλων
Η Γουέντι Χίλερ επελέγη προσωπικά από τον Μπέρναρντ Σω, να υποδυθεί την Ελάιζα, εφόσον είχε ήδη ερμηνεύσει το ρόλο στο θέατρο (όπως και την "Αγία Ιωάννα" επίσης του Μπέρναρντ Σω). Παρά το γεγονός ότι η Χίλερ είχε ήδη κάνει το κινηματογραφικό της ντεμπούτο στην ταινία του 1937 Lancashire Luck, στους τίτλους της ταινίας αναφερόταν ως πρωτοεμφανιζόμενη. Πρώτη επιλογή για το ρόλο του Χίγκινς, που ερμήνευσε τελικά ο Λέσλι Χάουαρντ, ήταν ο Τσαρλς Λότον. Η ταινία σηματοδότησε την αρχή της καριέρας των Άντονι Κουέιλ και της Καθλίν Νέσμπιτ, ενώ το μοντάζ της έγινε από τον Ντέιβιντ Λιν. Ο Χάουαρντ που σκηνοθέτησε την ταινία μαζί με τον Άντονι Ασκουΐθ, πίστευε ότι ο συγκεκριμένος ήταν ο καλύτερος ρόλος της καριέρας του, του άρεσε το γεγονός ότι ο Χίγκινς υποτιμούσε την υποκρισία και την φαινομενική ευγένεια της καλής κοινωνίας και αυτό του το μίσος πάνω στη συμπεριφορά των πλουσίων τον έκανε επαναστάτη στα πλαίσια της ίδιας του της κοινωνικής τάξης.
Γυρίσματα
Κατά τη διάρκεια των γυρισμάτων στη σκηνή όπου ο Χίγκινς τοποθετεί μπίλιες στο στόμα της Ελάιζα, η Χίλερ είπε στον Λέσλι Χάουαρντ ότι είχε καταπιεί μία κι εκείνος της απάντησε "Μην ανησυχείς αγαπητή μου υπάρχουν κι άλλες εδώ". Η ατάκα θεωρήθηκε επιτυχημένη κι όλοι συμφώνησαν να την προσθέσουν στην ταινία.
Βραβεία
Η ταινία έκανε τεράστια επιτυχία και στις δυο άκρες του Ατλαντικού. Τόσο το κοινό όσο και οι κριτικοί την αγάπησαν και έλαβε 4 υποψηφιότητες για όσκαρ. Ο Λέσλι Χάουαρντ υποψήφιος για Όσκαρ Α' Ανδρικού Ρόλου έχασε από τον Σπένσερ Τρέισι, ο οποίος είχε τη δεύτερη συνεχόμενη του νίκη με την ταινία Αδέσποτα Νιάτα (Boys Town, 1938), ενώ η Γουέντι Χίλερ υποψήφια για Όσκαρ Α' Γυναικείου Ρόλου έχασε από τη Μπέτι Ντέιβις για την ταινία Ζέζεμπελ (Jezebel, 1938). Η ταινία ήταν υποψήφια και για Όσκαρ Καλύτερης Ταινίας αλλά ηττήθηκε από την ταινία του Φρανκ Κάπρα Δε θα τα πάρεις μαζί σου (You Can't Take It With You, 1938). Ο Τζωρτζ Μπέρναρντ Σω, ο οποίος είχε τιμηθεί με Νόμπελ λογοτεχνίας το 1925, βρέθηκε νικητής στην κατηγορία καλύτερου σεναρίου και όταν ο παρουσιαστής του βραβείου Λόιντ Ντάγκλας ανακοίνωσε το όνομά του αστειεύτηκε λέγοντας: Η ιστορία του κου Μπέρναρντ Σω είναι πλέον τόσο αυθεντική όσο και 3000 χρόνια πριν (αναφερόμενος στον αρχαίο ελληνικό μύθο). Ο Μπέρναρντ Σω δεν ένθουσιάστηκε με τη διάκριση αυτή, την οποία θεώρησε μάλιστα προσβλητική. Λέγεται ότι είπε: ''Είναι προσβολή για αυτούς να μου παραχωρήσουν βραβείο, σαν να μην είχαν ξανακούσει στο παρελθόν το όνομά μου αν και είναι πιθανόν να μην το έχουν ξανακούσει. Ας στείλουν βραβείο και στο Γεώργιο επειδή είναι βασιλιάς της Αγγλίας. Τα χρόνια που ακολούθησαν η Μαίρη Πίκφορντ, μετά από επίσκεψη στο σπίτι του, δήλωσε ότι ο Μπέρναρντ Σω το είχε διακοσμήσει στο σαλόνι του. Ο Μπέρναρντ Σω είναι η μοναδική καλλιτεχνική φιγούρα παγκοσμίως που έχει κερδίσει Νόμπελ και όσκαρ.
Βραβεία Ακαδημίας Κινηματογράφου (Όσκαρ) Βράβευση:
Υποψηφιότητα:
Εξωτερικοί σύνδεσμοι
Κατηγορία:Βρετανικές ταινίες Κατηγορία:Ταινίες του 1938 Κατηγορία:Βρετανικές κωμικές ταινίες Κατηγορία:Βρετανικές δραματικές ταινίες Κατηγορία:Ταινίες βασισμένες σε θεατρικά έργα Κατηγορία:Ταινίες των οποίων ο σεναριογράφος κέρδισε Όσκαρ Καλύτερου Διασκευασμένου Σεναρίου Κατηγορία:Βρετανικές ασπρόμαυρες ταινίες Κατηγορία:Αγγλόφωνες ταινίες
Επιχείρηση βατραχοπέδιλο
Η Επιχείρηση βατραχοπέδιλο ("Operation Flipper"), ήταν ένα αποτυχημένο καταδρομικό εγχείρημα που πραγματοποίησαν βρετανοί κομάντο κατά τη διάρκεια του Β΄ Παγκοσμίου Πολέμου στη Λιβύη της Βορείου Αφρικής. Στόχος της επιχείρησης ήταν η εξόντωση του Γερμανού στρατάρχη Έρβιν Ρόμελ, προκειμένου να υπάρξει επιτυχής έκβαση στην επιχείρηση "Σταυροφόρος" ("Crusader") που σχεδιαζόταν από τους Συμμάχους για τα μέσα Νοεμβρίου του 1941, στην ίδια περιοχή, με επίκεντρα το Τομπρούκ και το Γκαμπρ Σάλεχ.
Συντελεστές, συγκρότηση και σχεδιασμός
Την επιχείρηση είχε αναλάβει να σχεδιάσει το "Γραφείο Συνδυασμένων Επιχειρήσεων" ("Office of Combined Operations") του βρετανικού στρατού, το οποίο διεύθυνε ο βετεράνος αξιωματικός, ήρωας του Α' Π.Π. βαρώνος-ναύαρχος Ρότζερ Τζον Μπράουνλο Κις. Την επιχείρηση "βατραχοπέδιλο" ορίστηκε να διευθύνει ο αντισυνταγματάρχης Ρόμπερτ Λέικοκ, με τέσσερις βασικούς στόχους: 1) Το διοικητήριο του Ρόμελ στην περιοχή της Μπέντα Λιτόρια, πλησίον της Απολλωνίας της Λιβύης. 2) Το ιταλικό κέντρο διοίκησης στη χερσόνησο της Κυρηναϊκής, 3) το γερμανικό κέντρο διαβιβάσεων στην Απολλωνία και 4) το ιταλικό κέντρο διαβιβάσεων. Συγκροτήθηκαν δυο διαφορετικές ομάδες καταδρομέων, με συνολικά 50 άνδρες (25 έκαστη). Η μία, με επικεφαλής τον μόλις 24 ετών γιο του Ρότζερ Κις, (γεννημένο στις 18 Μαΐου του 1917 στο Άμπεντουρ της επαρχίας Φάιφ της Σκωτίας και απόφοιτο της Βασιλικής Στρατιωτικής Ακαδημίας του Σάντχερστ) ταγματάρχη Τζέφρεϊ Τσαρλς Τάσκερ Κις (που είχε, προσωρινά, προαχθεί σε αντισυνταγματάρχη) και μέλη το λοχαγό Κάμπελ και τον υπολοχαγό Κουκ ανέλαβε να πλήξει τον πρώτο και τον τρίτο στόχο. Η άλλη, με επικεφαλής τον Λέικοκ και επιτελείς του το λοχαγό Γκλένι και τον υπολοχαγό Σάντερλαντ ανέλαβε τους στόχους 2 και 4.
Η επιχείρηση
Τη νύκτα της 10 Νοεμβρίου 1941, από το λιμάνι της Αλεξάνδρειας απέπλευσαν δυο υποβρύχια ("Torbay", "Talisman") στα οποία επέβαιναν οι δυο ομάδες καταδρομών, του Λέικοκ στο πρώτο και του Κις στο δεύτερο. Τις βραδινές ώρες της 14 Νοεμβρίου επιχείρησαν να αποβιβασθούν με λέμβους στην ακτή της Χάμα, μια έρημη παραλία που βρισκόταν 400 χιλ. πίσω από τις γραμμές του εχθρού. Ωστόσο, λόγω της σφοδρής θαλασσοταραχής που επικρατούσε, αλλά και των γενικότερα δυσμενών καιρικών συνθηκών, μόλις 36 από τους 59 καταδρομείς κατέστη δυνατό να φτάσουν στην ακτή. Εκεί, τους ανέμεναν τρεις Βρετανοί αξιωματικοί (λοχαγός Χάζελντεν, υπολοχαγός Ινγκλς και δεκανέα Σέβερν) ως σύνδεσμοι, προκειμένου να τους κατατοπίσουν για τη μορφολογία του εδάφους και να τους εξασφαλίσουν Άραβες οδηγούς. Η αποστολή θα έπρεπε να έχει ολοκληρωθεί μέχρι και το βράδυ της 17 Νοεμβρίου, καθώς την επόμενη ημέρα (18 Νοεμβρίου 1941) είχε προγραμματισθεί να τεθεί σε εφαρμογή η επιχείρηση "Σταυροφόρος". Ο Λέικοκ, του οποίου μόλις 16 άνδρες είχαν καταφέρει να αποβιβαστούν από το "Torbay", αποφάσισε να αναμένει την άφιξη στην παραλία και των υπολοίπων, ενώ ο Κις θα ξεκινούσε άμεσα τη δική του δράση, εναντίον του σημαντικότερου στόχου, του αρχηγείου του Ρόμελ, το οποίο σύμφωνα με τις πληροφορίες που διέθεταν οι βρετανικές μυστικές υπηρεσίες, στεγαζόταν σε ένα συγκεκριμένο κτίριο στην τοποθεσία Μπέντα Λιτόρια. Παράλληλα με την ομάδα Κις, θα δρούσε μια ολιγομελής ομάδα (6 ανδρών υπό τον λοχαγό Κουκ) με σκοπό τη δολιοφθορά των τηλεφωνικών επικοινωνιών στην περιοχή της Ελ Φρίντια.
Ύστερα από δυο 24ωρα σκληρής και επίπονης διάβασης, ο Κις και οι καταπονημένοι άνδρες του έφτασαν, μόλις το βράδυ της 17ης Νοεμβρίου στην περιοχή Σίντι Ράφα, αφού προηγουμένως είχαν πληροφορηθεί από φιλικά προσκείμενους στους συμμάχους Άραβες, ότι εκεί και όχι στη Μπέντα Λιτόρια, βρισκόταν το αρχηγείο του Γερμανού στρατάρχη. Ο Κις τοποθέτησε τους 17 καταδρομείς του περιμετρικά του κτιρίου που θεωρούσε ότι στέγαζε τον Ρόμελ και ο ίδιος με τη συνοδεία του λοχαγού Κάμπελ και του λοχία Τέρι εισέβαλαν μέσα, προσπαθώντας να εξουδετερώσουν το σκοπό. Όμως, εκείνος και παρά τον αιφνιδιασμό, αντιστάθηκε απρόσμενα, με συνέπεια οι Γερμανοί που βρίσκονταν εντός του κτιρίου να κινητοποιηθούν άμεσα. Από την αιματηρή συμπλοκή που ακολούθησε, φονεύθηκε ο Κις και τραυματίσθηκε σοβαρά ο Κάμπελ από φίλια σφαίρα, ενώ οι Βρετανοί πρόλαβαν να εξαπολύσουν χειροβομβίδες που προκάλεσαν το θάνατο αρκετών Γερμανών στρατιωτών. Όμως, όπως αποδείχθηκε αργότερα, το κτίριο αποτελούσε απλώς την έδρα μιας δευτερεύουσας σημασίας υπηρεσίας εφοδιασμού του Afrika Korps ενώ ο Ρόμελ, που εκείνο το βράδυ βρισκόταν σε στρατιωτική σύσκεψη στη Ρώμη, ουδέποτε είχε διαμείνει σε αυτό. Κατά την απόπειρα αποχώρησης οι κομάντος του Κις περιπλανήθηκαν επί 37 ολόκληρες μέρες στην έρημο (όπου αρκετοί από αυτούς φονεύθηκαν από νομάδες), με αποτέλεσμα μόλις δυο (Λέικοκ και Τέρι) να καταφέρουν να ξεφύγουν και να διασωθούν στην Αγγλία, ενώ οι υπόλοιποι συνελήφθησαν αιχμάλωτοι από τις γερμανικές δυνάμεις ενισχυμένες απο Ιταλούς καραμπινιέρους που τους περικύκλωσαν στην ακτή από όπου δεν κατέστη δυνατό να τους παραλάβει το υποβρύχιο και τελικά τους συνέλαβαν στην περιοχή της Σλόντα. Διέφυγαν, ωστόσο, ο Χάζελντεν με την ομάδα του.
Τιμές
Όταν ο Ρόμελ επέστρεψε στη βάση του την επομένη ημέρα και αφού ενημερώθηκε για τα συμβάντα, αναγνωρίζοντας τη γενναιότητα που επέδειξε ο Κις, έδωσε εντολή η σορός του να μεταφερθεί και να ενταφιασθεί με πλήρεις στρατιωτικές τιμές στο στρατιωτικό Κοιμητήριο της Βεγγάζης. Επτά μήνες αργότερα, (19 Ιουνίου του 1942) η βρετανική κυβέρνηση απένειμε, μετά θάνατο στον Κις το ανώτατο βρετανικό παράσημο, τον Σταυρό της Βικτωρίας.
Πηγές
Β
Νίκλι
Το Νίκλι (ή Νύκλι) κατελάμβανε το βορειοανατολικό τμήμα της αρχαίας Τεγέας, γύρω από την εκκλησία της «Παλαιάς Επισκοπής» και   επεκτεινόταν   προς   δυσμάς  του. Η Τεγέα κατά την κλασσική περίοδο (5ος και 4ος αιώνα π.Χ.) υπήρξε μια από τις πιο σημαντικές πόλεις της Αρκαδίας.
thumb|right|250px|Το Νίκλι και οι άλλες σημαντικότερες θέσεις του Μοριά τον Μεσαίωνα
Κατά την πρώιμη Βυζαντινή περίοδο, η Αρκαδία υπέστη την καταστροφική επιδρομή των Βησιγότθων του Αλάριχου το 396 μ.Χ. αλλά η Τεγέα τότε κατόρθωσε να αντισταθεί στους Γότθους με επιτυχία. Πιστεύεται ότι με την κάθοδο των Σλάβων τον 6ο και 7ο αιώνα, η πόλη παρήκμασε, ίσως ακόμα και να ερήμωσε,  καθώς το παλιό της όνομα έπαψε να χρησιμοποιείται.
Φραγκική κατάκτηση
Με  τη  φραγκική  κατάκτηση,  καταλαμβάνεται  από  τον   Γοδεφρεϊδο   Βιλλεαρδουίνο το 1209. Σύμφωνα με το Χρονικό του Μορέως, οι Νικλιώτες παραδόθηκαν όταν είδαν την προετοιμασία πολιορκητικών μηχανών από τους Φράγκους και όταν προειδοποιήθηκαν ότι θα επακολουθήσει γενική σφαγή αν δεν παραδοθούν. Μετά την κατάκτηση η περιοχή   (βαρονία  του  Νικλίου   με  6  φέουδα)  παραχωρείται  στον   φεουδάρχη  Γουλιέλμο  ντε Μορλαί (Guillaume de Morlay)  και  λατίνος  επίσκοπος,  ο Ιμβέρτος,  ανέρχεται  στον  επισκοπικό  θρόνο. Παράλληλα δημιουργήθηκε και η Επισκοπική Λατινική Βαρωνία Νικλίου ως θρησκευτικό φέουδο.
Ο Γουλιέλμος ντε Μορλαί ήταν άρχοντας στο Νίκλι για πάνω από δύο δεκαετίες. Τον διαδέχτηκε ο γιος του Ούγκο ντε Μορλαί, και αυτόν, μετά το 1280, τον διαδέχθηκε η κόρη του Σασέτ ντε Μορλαί σύζυγος του Androuin de Villiers ή de Villa.
Στο Νίκλι διαδραματίζεται και ένα από τα χαρακτηριστικά επεισόδια της Φραγκοκρατίας, ο παρλαμάς των Κυράδων (δηλαδή η συνέλευση των κυριών), όταν συγκεντρώθηκαν εκεί το 1262 οι γυναίκες των αιχμαλωτισθέντων αρχόντων για να επικυρώσουν την παραχώρηση τριών κάστρων στους Βυζαντινούς: του Μυστρά, της Μονεμβασιάς και της Μαΐνης ως αντάλλαγμα για την απελευθέρωση του Πρίγκιπα της Αχαΐας Γουλιέλμου Βιλλεαρδουίνου που μαζί με άλλους ιππότες ήταν αιχμάλωτος στην Πόλη μετά την ήττα στη μάχη της Πελαγονίας το 1259.
Επανακατάκτηση από τους Βυζαντινούς
Το 1296 έγινε η άλωση του Νικλίου . Σύμφωνα με την Αραγωνική έκδοση του Χρονικού του Μορέως (Libro de los fechos) ο βυζαντινός στρατηγός Ανδρόνικος Ασάν-Παλαιολόγος (εγγονός του αυτοκράτορα Μιχαήλ Η’ Παλαιολόγου και αργότερα Πρωτοστράτωρ Μορέως) σε μια αιφνιδιαστική επίθεση κατέλαβε το Νικλί. Ο Ασάν βλέποντας ότι θα ήταν δύσκολο να κρατήσει την πόλη που βρισκόταν σε πεδινή θέση και χρειαζόταν πολύ στρατό, έδωσε εντολή να κατακρημνίσουν και να κατασκάψουν όλη την πόλη. Έτσι το Νίκλι κυριολεκτικά σβήστηκε από τον χάρτη.
Το Κάστρο σήμερα
Το κάστρο αν και δεν ήταν σε ισχυρή και οχυρή θέση, υπήρξε ένα δυνατό και καλοφτιαγμένο κάστρο. Εντύπωση προκαλεί το «χορήγι» του Χρονικού του Μορέως, που σημαίνει ότι τα τείχη είχαν εξωτερικό επίχρισμα από ασβεστοκονίαμα.
Από το κάστρο σήμερα σώζονται σε κακή κατάσταση ελάχιστα τμήματα του περιβόλου και μια πυλίδα. Μεγάλο μέρος από τα τείχη στην ανατολική πλευρά καταστράφηκαν το 1932-34 όταν ανεγέρθηκε η "Οικοκυρική Σχολή" .Προστατεύεται από τον Ν. 3028/2002.
Παραπομπές
Κατηγορία:Πόλεις της αρχαίας Αρκαδίας Κατηγορία:Αρχαιολογικοί τόποι στην Αρκαδία
669
Η τρέχουσα σελίδα αφορά το έτος 669 κατά το Γρηγοριανό ημερολόγιο
Θάνατοι
Κατηγορία:Έτη
Κάδιθ ΚΦ
Η '''Φ.Κ. Κάδιθ' (Cádiz Club de Fútbol'') είναι ισπανικός ποδοσφαιρικός σύλλογος. Ιδρύθηκε το 1910 με χρώματα το κίτρινο και μπλε. Αγωνίζεται στο Γήπεδο Ραμόν ντε Καρρανθα, χωρητικότητας 22.000 θεατών. Έχει αγωνιστεί 11 φορές στο πρωτάθλημα Ά εθνικής και 34 στη Β΄ εθνική.
Εξωτερικοί σύνδεσμοι
Κάδιθ Κάδιθ Κατηγορία:Ιδρύσεις ποδοσφαιρικών ομάδων το 1910
Μπολτ (ταινία, 2008)
Ο Μπολτ είναι αμερικανική ταινία κωμωδίας-δράσης κινουμένων σχεδίων που κυκλοφόρησε το 2008 σε παραγωγή των Walt Disney Animation Studios και διανομή από την Walt Disney Pictures. Αποτελεί την 48η ταινία μεγάλου μήκους κινουμένων σχεδίων της Disney. Η σκηνοθεσία της ταινίας ανήκει στους Κρις Γουίλιαμς και Μπάιρον Χάουαρντ, ενώ τις φωνές τους στους χαρακτήρες χαρίζουν οι Τζον Τραβόλτα, Μάιλι Σάιρους, Μάλκολμ ΜακΝτάουελ, Ντίτριχ Μπέιντερ, Νικ Σουάρτσον, Γκρεκ Τζέρμαν, Σούζι Έσμαν και Μαρκ Γουάλτον. Η πλοκή της ταινίας επικεντρώνεται σε ένα μικρό άσπρο σκύλο, τον Μπολτ, ο οποίος έχοντας περάσει όλη του τη ζωή στο σκηνικό μιας τηλεοπτικής σειράς, πιστεύει ότι έχει υπερδυνάμεις. Όταν νομίζει ότι ο άνθρωπός του, η Πένι, έχει απαχθεί, φεύγει για ένα ταξίδι διασχίζοντας όλη τη χώρα για να την «σώσει».
Παρά τη σχετικά μικρή απόδοση της ταινίας στο box-office, ο Μπολτ έλαβε πολύ θετικές κριτικές και φημίζεται ότι έπαιξε σημαντικό ρόλο στην επαναφορά της παλιάς εποχής της Disney, γνωστή ως «Αναγέννηση της Disney», όπως και στο ότι έδωσε στα στούντιο μια νέα δημιουργική κατεύθυνση, η οποία θα οδηγούσε σε άλλες υψηλά επευφημημένες ταινίες όπως το Μαλλιά Κουβάρια (2010) και το Ψυχρά κι Ανάποδα (2013). Ο Μπολτ ήταν επίσης η πρώτη ταινία μεγάλου μήκους κινουμένων σχεδίων της Disney, η παραγωγή της οποίας έγινε υπό την πλήρη δημιουργική καθοδήγηση του Τζον Λάσιτερ, όπως επίσης και η πρώτη που έγινε ολόκληρη σε υπολογιστή, χρησιμοποιώντας μη-φωτορεαλιστικά γραφικά.
Η ταινία ήταν υποψήφια για μια σειρά βραβείων, συμπεριλαμβανομένου του Όσκαρ Καλύτερης Ταινίας Κινουμένων Σχεδίων, το οποίο έχασε από μια άλλη ταινία που κυκλοφόρησε από την Walt Disney Pictures σε παραγωγή της Pixar, το WALL-E.
Πλοκή
Στον πρόλογο της ταινίας, ένα κουταβάκι με το όνομα Μπολτ υιοθετείται από ένα εφτάχρονο κοριτσάκι, ονόματι Πένι.
Πέντε χρόνια αργότερα, οι δυο τους πρωταγωνιστούν σε μια επιτυχημένη περιπετειώδη τηλεοπτική σειρά, η οποία φέρει το όνομα Μπολτ. Στη σειρά, ο ομώνυμος χαρακτήρας έχει ποικίλες υπερδυνάμεις, συμπεριλαμβανομένης της ισχυρής κραυγής σόνικ («σούπερ γάβγισμα»), και πρέπει συνεχώς να ματαιώνει τα σατανικά σχέδια του απεχθή Δόκτωρ Κάλικο. Για να αποκτήσει ο Μπολτ μια πιο ρεαλιστική ερμηνεία, οι παραγωγοί της σειράς τον έχουν ξεγελάσει καθ'όλη τη διάρκεια της ζωής του, διευθετώντας την κινηματογράφιση της σειράς με τέτοιο τρόπο που ο Μπολτ να πιστεύει ότι το τηλεοπτικό πρόγραμμα είναι η πραγματικότητα και ότι πράγματι έχει υπερδυνάμεις. Πιστεύοντας λανθασμένα ότι η Πένι έχει απαχθεί από τους κακούς, ο Μπολτ δραπετεύει από το τροχόσπιτό του στο Χόλυγουντ για να τη σώσει, αλλά προσκρούει σε ένα παράθυρο και πέφτει αναίσθητος σε μια κούτα με αφρολέξ. Κατά λάθος, η κούτα στέλνεται στη Νέα Υόρκη εν αγνοία της εταιρείας παραγωγής της ταινίας. Στη Νέα Υόρκη, ο Μπολτ συνέρχεται και αρχίζει να συνειδητοποιεί ότι οι «υπερδυνάμεις» του δεν λειτουργούν, αιτιολογώντας το ως μια παρενέργεια που έχει η πολυστερίνη στο σώμα του. Εκεί, γνωρίζει τη Μήτση (Μίτενς στα Αγγλικά), μια θυληκιά γάτα η οποία εκφοβίζει περιστέρια ώστε αυτά να της φέρνουν τροφή. Ο Μπολτ (πιστεύοντας ότι η Μήτση ανήκει στα τσιράκια του Κάλικο) αναγκάζει τη Μήτση να τον βοηθήσει να επιστρέψει στο Χόλυγουντ. Αφού την ρίχνει - κατά λάθος - αναίσθητη κτυπώντας την σε ένα γραμματοκιβώτιο, οι δυο τους ξεκινούν το επικό ταξίδι τους προς τα Δυτικά πάνω σε ένα φορτηγό. Εν τω μεταξύ στο Χόλυγουντ, η Πένι είναι απίστευτα λυπημένη με την εξαφάνιση του Μπολτ αλλά πείθεται από το στούντιο να συνεχίζει τα γυρίσματα με έναν άλλο σκύλο ο οποίος εξωτερικά είναι ίδιος ο Μπολτ.
Ο Μπολτ ξαφνιασμένος από το αίσθημα της πείνας το οποίο νιώθει για πρώτη φορά, ρωτάει τη Μήτση τι του έκανε. Η Μήτση του εξηγεί ότι πεινάει και του δείχνει πώς να δείχνει χαριτωμένος, αλλά ταυτόχρονα και σκύλος που ζητάει φαγητό. Κατευθύνονται σε ένα πάρκο με τροχόσπιτα και εκεί, κάνοντας ό,τι του έμαθε η Μήτση, καταφέρνει να κερδίσει φαγητό και για τους δυο τους. Στο πάρκο συναντούν τον Τίγρη (Ράινο στα Αγγλικά), ένα ατρόμητο χάμστερ το οποίο παρακολουθεί μανιωδώς τηλεόραση και είναι θαυμαστής του Μπολτ. Ο Τίγρης θέλει να γίνει μέλος της ομάδας τους για να τους βοηθήσει να βρουν την Πένι και ο Μπολτ τον αποδέχεται παρά τις αντιρρήσεις της Μήτση. Η ακλόνητη πίστη του Τίγρη στον Μπολτ επιβεβαιώνει τις ψευδαισθήσεις του σκύλου σχετικά με τις υπερδυνάμεις του, αλλά η Μήτση, η οποία καταλαβαίνει ότι ο Μπολτ παίζει σε μια τηλεοπτική σειρά, προσπαθεί να πείσει τον Μπολτ ότι οι υπερδυνάμεις του δεν είναι αληθινές. Ο Μπολτ αρνείται να ακούσει τη Μήτση και εκνευρισμένος επιχειρεί επανειλλημένα να χρησιμοποιήσει το «σούπερ γαύγισμα» πάνω της. Τα γαβγίσματά του προσελκύουν τον μπόγια της περιοχής, ο οποίος φυλακίζει και τους δύο και τους μεταφέρει στο καταφύγιο ζώων. Στην πορεία, ο Τίγρης καταφέρνει να ελευθερώσει τον Μπολτ και ο Μπολτ επιτέλους καταλαβαίνει ότι είναι ένας συνηθισμένος σκύλος. Θέλοντας να εγκαταλείψει τα πάντα, ο Τίγρης (αγνοώντας το γιατί ο Μπολτ θέλει να το κάνει αυτό) τον εμψυχώνει με τα λόγια του και έτσι ο Μπολτ βρίσκει τη χαμένη του αυτοπεποίθηση. Πάνε στο καταφύγιο για να σώσουν τη Μήτση και όλοι μαζί το σκάνε από εκεί, συνεχίζοντας το ταξίδι τους. Στη διαδρομή, η Μήτση βοηθά τον Μπολτ να ξεπεράσει την κρίση ταυτότητας μαθαίνοντάς του τυπικές σκυλίσιες δραστηριότητες (όπως το να βγάζει το κεφάλι του έξω από το παράθυρο του αυτοκινήτου ενώ αυτό είναι εν κινήση και να κυνηγάει ξύλα). Όταν φτάνουν στο Λας Βέγκας, η Μήτση αρνείται να συνεχίσει λέγοντας στον Μπολτ ότι η Χολυγουντιανή ζωή του είναι ψεύτικη και δεν υπάρχει πραγματική αγάπη για αυτόν εκεί πέρα. Το ξέσπασμά της αποκαλύπτει ότι κάποτε ζούσε σε ένα σπίτι με οικογένεια, αλλά την εγκατέλειψαν στο δρόμο να τα βγάλει πέρα μόνη της, αφού πρώτα της έβγαλαν τα νύχια. Ο Μπολτ αρνείται να πιστέψει ότι η Πένι δεν τον αγαπά και συνεχίζει το ταξίδι μόνος. Ο Τίγρης, μαθαίνοντας ότι ο Μπολτ έφυγε, πείθει τη Μήτση ότι πρέπει να τον βοηθήσουν και φεύγουν μαζί για να τον βρουν.
Ο Μπολτ φτάνει στο στούντιο και βρίσκει την Πένι να αγκαλιάζει έναν άλλο σκύλο που του μοιάζει. Αγνοώντας ότι η Πένι είναι στεναχωρημένη με την απουσία του και ότι η αγάπη της για τον άλλο σκύλο είναι μόνο μέρος της πρόβας για τη σειρά, φεύγει καταρρακωμένος. Η Μήτση που βρίσκεται εκεί, βλέπει αυτό που ο Μπολτ δεν είδε: την Πένι να λέει στη μητέρα της πόσο της λείπει ο Μπολτ. Συνειδητοποιώντας ότι η Πένι αγαπάει πραγματικά τον Μπολτ, η Μήτση τον ακολουθεί και του εξηγεί την κατάσταση. Την ίδια στιγμή, μέσα στο στούντιο, ο άλλος σκύλος πανικοβάλλεται κατά τη διάρκεια μιας σκηνής και καταλάθος βάζει φωτιά στο στούντιο όταν ρίχνει κάτω αναμμένους πυρσούς, παγιδεύοντας την Πένι στη φωτιά. Ο Μπολτ μπαίνει στο φλεγόμενο κτίριο όπου επανενώνεται με την Πένι, αλλά δεν μπορούν να βγουν έξω. Απεγνωσμένος, και μη θέλοντας να εγκαταλείψει την Πένι, ο Μπολτ χρησιμοποιεί το «σούπερ γάβγισμά» του. Οι πυροσβέστες ακούνε το θόρυβο μέσω των αεραγωγών του κτιρίου και καταφέρνουν να σώσουν και τους δύο πριν υποκύψουν από την εισπνοή καπνού.
Η Πένι και η μητέρα της παραιτούνται από τη σειρά όταν ο υπερβολικά πρόθυμος ατζέντης τους επιχειρεί να εκμεταλλευτεί το γεγονός για λόγους δημοσιότητας. Η Πένι υιοθετεί τη Μήτση και τον Τίγρη και μαζί με την οικογένειά της μετακομίζει σε ένα σπίτι στην εξοχή για να απολαύσει μια πιο απλή και ευτυχισμένη ζωή μαζί με τον Μπολτ και τα νέα της κατοικοίδια. Η σειρά συνεχίζει να προβάλλεται με αντικαταστάτες του Μπολτ και της Πένι. Η νέα εμφάνιση της «Πένι» στη σειρά εξηγείται ως αποτέλεσμα σοβαρού τραυματισμού, ο οποίος επέβαλε ανακατασκευή του προσώπου της, και την υιοθέτηση μιας νέας πλοκής που περιλαμβάνει απαγωγή από εξωγήινους. Όλα αυτό ενώ ο Μπολτ, η Πένι, η μητέρα της, η Μήτση και ο Τίγρης απολαμβάνουν τη νέα τους ζωή.